L'esdeveniment tindrà lloc a la Casa Llotja de Mar del 24 al 27 de febrer
La cancel·lació de l'edició 2020 del Mobile World Congress i del 4YFN no ha aturat la potència de les startups catalanes.
Després de saber la notícia, l'ecosistema emprenedor català s'ha posat en marxa i amb una velocitat increïble ha creat el Tech Spirit Barcelona, un nou esdeveniment de 'start-ups', impulsat per Barcelona Tech City amb la col·laboració d'entitats i administracions.
L'esdeveniment tindrà lloc a la Llotja de Mar del 24 al 27 de febrer i acull més de 50 conferències i activitats organitzades per diverses associacions, empreses i clusters, de manera transversal o sectorial.
La cultura no podia restar aliena a aquest moviment, i per això des de l'ICEC hem organitzat diverses conferències i taules rodones dins el marc del Tech Spirit Barcelona:
Dins el marc del Tech Spirit Barcelona s'ha creat el Music Tech Spirit, una jornada on es trobaran les empreses de la indústria musical més innovadores del sector i que tindrà lloc durant tot el dilluns a la seu de SGAE amb diverses xerrades i meetings.
La jornada començarà amb un esdeveniment que té lloc cada mes, organitzat conjuntament per APECAT (Associació de Productors i Editors Fonogràfics i Videogràfics Catalans) i el Servei de Desenvolupament Empresarial (SDE) de l'ICEC, anomenat Label Lab, i que aquesta vegada consistirà en una taula rodona on es debatrà com han afectat els últims avenços tecnològics a les noves formes de creació i reproducció de la música, i els reptes de futur que haurà d'afrontar el sector en els propers anys.
Modera la taula: Marisol López, Directora de l'Àrea de Cultura Digital de l'ICEC.
Dimarts 25 de febrer: ICEC amb ACCIÓ: Cultural Start-up: creativity & technology look to the future
Sovint sentim a parlar de la cultura de les start-ups, però coneixem les start-ups de la cultura?
A Catalunya hi ha un bon ecosistema de start-ups relacionades amb l'art, la cultura i la creativitat que poden modificar no solament la manera en què fem i vivim la cultura, sinó també la manera de treballar i de projectar de les empreses.
Cinc start-ups culturals ens presenten les seves propostes i debaten sobre el futur de la creativitat i la tecnologia.
Hi participa: Julia Soria, cap de contractació d'Acqustic; Miquel Tolosa, CEO de MonkingMe; Toni Mondragón, CEO d'Escape Radar i Pere Rius, COO & de Lince Works.
Modera la taula: Edgar Garcia, Director de l'Àrea de Desenvolupament Empresarial de l'ICEC.
ICEC amb ACCIÓ: Blockchain and culture – Perspectives and opportunities
La cadena de blocs (blockchain) és, més que un canvi tecnològic, un canvi de paradigma, de com entendre les relacions i la confiança en un món connectat.
Però més enllà de modificar les finances, la salut o el comerç, també està esdevenint una peça important en el món de l'art, la cultura i la creativitat.
Quina relació poden tenir aquestes realitats?
Quines oportunitats aporta el blockchain a la cultura?
I què pot aportar la creativitat a la tecnologia blockchain?
Modera la taula: Montse Guàrdia, Directora d'Alastria Blockchain Ecosystem
Aquestes dues taules tindran lloc a la Llotja de Mar.
Per participar a aquestes activitats us heu d'inscriure aquí.